Studiebeurse vir kuns, museum-bestuur hier beskikbaar | Netwerk24
07 Maart 2021 14:00
Luidens 'n mediaverklaring sluit dié studierigtings onder meer antropologie, argeologie, argiefbestuur, die behoud en bewaring van kuns en ander voorwerpe, die bestuur van kulturele versamelings, enige kursus wat fokus op die bewaring en bevordering van inheemse inligtingstelsels of Suid-Afrikaanse erfenis, erfenishulpbronbestuur, geskiedenis, inligtingkunde met 'n fokus op argiefbestuur, kunsgeskiedenis en visuele kuns, en museumbestuur en -kuratorskap in.
Slegs kursusse wat deur die Suid-Afrikaanse kwalifikasie-owerheid (Saqa) erken word, kom vir die beurse in aanmerking.
Die omvattende beurs sluit al die beursontvanger se studie- en boekegelde in, asook R50 000 vir verblyf en R18 500 vir maaltye. Die beurs word direk aan die beursontvanger se instelling van hoër onderwys betaal.
Belangstellendes moet deur hul instelling van hoër onderwys aansoek doen – 'n universiteit, byvoorbeeld, moet die aansoek dus namens die aansoeker indien.
Aansoeke moet Reinette Stander, adjunkhoof van internasionale konvensies en wetgewing in die departement, of Maano Muhadi, adjunkhoof van erfenisbeleid, -navorsing en -ontwikkeling, voor of op 30 Maart bereik. Stuur 'n e-pos na reinettes@dsac.gov.za of maanom@dsac.gov.za.
Navrae kan ook aan Stander of Muhadi gerig word deur 'n e-pos te stuur of onderskeidelik 012 441 3711 of 012 441 3622 te skakel.